simpel kaution
Simpel kaution er, når det er dokumenteret, at debitor ikke kan betale lånet efter forgæves retsforfølgning ved fx forgæves udlægsforretning eller konkurs, først da udløses kautionsforpligtelsen over for kautionisten. Denne kautionsforpligtelse gælder, som hovedregel i dansk kautionsret, medmindre andet skriftligt er aftalt mellem debitors kreditor og kautionisten, fx en selvskyldnerkaution eller ved lov.
Simpel kaution adskiller sig fra selvskyldnerkautionen med hensyn til tidspunktet for kautionsforpligtelsens indtræden. Udover misligholdelsen kræves det ved simpel kaution også, at betaling ikke kan opnås hos hovedmanden (debitor). Altså, at debitor fx er blevet erklæret insolvent, jf. her definitionen i Konkurslovens § 17.